CELEX: 62021TN0354
Language: mt
Date: 2021-06-17 00:00:00
Title: Kawża T-354/21: Rikors ippreżentat fis-17 ta’ Ġunju 2021 – ClientEarth vs Il-Kummissjoni

16.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 329/36
            
         
      Rikors ippreżentat fis-17 ta’ Ġunju 2021 – ClientEarth vs Il-Kummissjoni
      (Kawża T-354/21)
      (2021/C 329/48)
      Lingwa tal-kawża: l-Ingliż
      
         Partijiet
      
      
         Rikorrent: ClientEarth AISBL (Brussell, il-Belgju) (rappreżentanti: O. Brouwer, B. Verheijen u T. van Helfteren, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni tas-7 ta’ April 2021 li tirrifjuta l-aċċess għad-dokumenti mitluba, skont ir-Regolament (KE) Nru 1049/2001 (1) kif ukoll ir-Regolament (KE) Nru 1367/2006 (2), f’dak li jikkonċerna l-istat tal-implimentazzjoni tal-kontroll tas-sajd fi Franza u fid-Danimarka kif ukoll l-eżistenza fl-Unjoni Ewropea ta’ każijiet pilota u ta’ proċeduri ta’ ksur dwar l-implimentazzjoni tar-Regolament (KE) Nru 1224/2009 (3); u
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq li l-konvenuta kienet wettqet żbalji ta’ liġi kif ukoll żbalji manifesti ta’ evalwazzjoni li rriżultaw fl-applikazzjoni żbaljata tal-eċċezzjoni dwar il-protezzjoni tal-għanijiet ta’ spezzjoni, ta’ investigazzjoni u ta’ awditu, konformement mat-tielet inċiż tal-Artikolu 4(2) tar-Regolament dwar it-trasparenza u l-Artikolu 6(1) tar-Regolament (KE) Nru 1367/2006 kif ukoll ksur tal-obbligu ta’ motivazzjoni.
               
            
                  2.
               
               
                  It-tieni motiv ibbażat fuq li l-konvenuta kienet, b’mod żbaljat, ċaħdet l-eżistenza ta’ interess pubbliku superjuri li jiġġustifika l-iżvelar tad-dokumenti mitluba.
               
            
         (1)  Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).
      
         (2)  Regolament (KE) Nru 1367/2006 tal-Parlament Ewropew u tal-Kunsill tas- 6 ta’ Settembru 2006 dwar l-applikazzjoni għall-istituzzjonijiet u l-korpi tal-Komunità tad-disposizzjonijiet tal-Konvenzjoni ta’ Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali (ĠU 2006, L 264, p. 13).
      
         (3)  Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (ĠU 2009, L 343, p. 1, rettifika fil-ĠU 2013, L 355, p. 93, fil-ĠU 2014, L 318, p. 34, fil-ĠU 2015, L 149, p. 23).